b'\n_START_ARTICLE_\nIntrakranialt tryk\n_START_PARAGRAPH_\nIntrakranialt tryk (ICP eller IKT) er det tryk der er inde i kraniet og derfor i hjernev\xc3\xa6vet og cerebrospinalv\xc3\xa6sken (CSF). ICP er m\xc3\xa5lt i millimeter kviks\xc3\xb8lv (mmHg), og i hvile er den normalt 7-15 mmHg for et oprejst voksen. Kroppen har forskellige mekanismer hvorved den holder ICP stabilt, hvor CSF-trykket varierer med omkring 1 mmHg hos en normal voksen gennem \xc3\xa6ndringer i produktion og absorption af CSF. \xc3\x86ndringerne i ICP tilskrives volume\xc3\xa6ndringer i en eller flere af de bestanddele der findes i kraniet. CSF-tryk har vist sig at v\xc3\xa6re influereret af pludselige \xc3\xa6ndringer i intrathorakisk tryk ved hosten (intraabdominalt tryk), valsava man\xc3\xb8vre og kommunikation med blodkar (ven\xc3\xb8se og arterielle systemer).'